jkorsvik/nowiki_second_scrape_merged huggingface dataset:
Kingisepp

Kingisepp (russisk: Ки́нгисепп), tidligere Jamburg (russisk: Я́мбург) og Jama (russisk: Я́ма), er en by i Leningrad oblast i Russland. Den ligger langs elva Luga, 137 km vest for St. Petersburg og 20 km øst for Narva. Innbyggertall: 50 295 (folketelling 2002).

Byen er først dokumentert i 1384, da republikken Novgorod bygget en festning mot svenskene der. De kalte den Jama eller Jamskij Gorodok, etter en finsk stamme som bodde i området. Festningen stod imot beleiringer av Den tyske orden i 1395 og fra 1444 til 1448. På slutten av den livlandske krig, ble den avstått til Sverige, bare for å bli returnert tolv år senere, i 1595. Etter freden i Stolbovo havnet den igjen hos svenskene, som beholdt Jama som navn på byen.
I 1703 ble byen endelig tatt av russerne under den store nordiske krig, etter først å ha blitt holdt av russerne i en måned sent i 1700. Russerne omdøpte byen til Jamburg. Fem år senere tildelte Peter den store byen til Aleksandr Mensjikov som hertug av Izjora. 
Bynavnet ble beholdt uendret til 1922, da bolsjevikene kalte opp byen etter den estiske kommunistlederen Viktor Kingissepp. Byen må ikke forveksles med den estiske byen Kuressaare, som tidligere het Kingissepa.
Kingisepp betjenes av den baltiske jernbane.


== Vennskapsbyer ==
 Narvik, Norge
 Sassnitz, Tyskland


== Referanser ==


== Eksterne lenker ==
Offisielt nettsted 
(en) Kingisepp – kategori av bilder, video eller lyd på Commons
Liste over kommuner i delstaten Yucatán

Den meksikanske delstaten Yucatán består av 106 kommuner (municipios):
Liste over kommuner i delstaten Zacatecas

Den meksikanske delstaten Zacatecas består av 58 kommuner (municipios):
Kontiolax

Kontiolax (finsk: Kontiolahti) er en kommune i Finland. Stedet ligger i den østlige delen av Finland, i landskapet Norra Karelen.
Kommunen hadde et innbyggertall på 12 103 (i 2003) og dekker et område på 1 029,84 km² hvorav 247,92 km² er vann. Det gir en innbyggertetthet på 11,8 per km².
I denne delen av Finland er språket finsk.
Kontiolax er kjent som arrangementssted for vinteridrett og spesielt verdenscup i skiskyting. Verdensmesterskapet i skiskyting ble arrangert i Kontiolax i 1990, 1999 og 2015.


== Kjente personer fra Kontiolax ==
Lauri Dalla Valle, fotballspiller
Yrjö Väisälä, astronom og fysiker


== Eksterne lenker ==
Offisielt nettsted 
(en) Kontiolahti – kategori av bilder, video eller lyd på Commons
HMAS «Melbourne»

Tre skip i Royal Australian Navy (RAN) har blitt døpt HMAS «Melbourne» etter Melbourne hovedstaden i Victoria og Australias nest største by.

HMAS «Melbourne» (1912) – Lett krysser av Chatham-klassen, hugget opp i 1929
HMAS «Melbourne» (1945) – Hangarskip av Majestic-klassen, ble bygget under navnet HMS «Majestic» og overført til RAN i 1947, solgt til Kina i 1985 og hugget opp.
HMAS «Melbourne» (1989) – Frigatt av Adelaide-klassen
HMAS «Melbourne» (1947)

For andre skip med samme navn se HMAS MelbourneHMAS «Melbourne» (R 21) (bygget under navnet HMS «Majestic» (R 77)) var det første skipet i Majestic-klassen av hangarskip i Royal Navy. Byggestart ved Vickers-Armstrongs Ltd ved Barrow-in-Furness var 15. april 1943 og sjøsatt 28. februar 1945. Byggingen ble satt på hold i mai 1946. I 1947 ble det besluttet å utstyre den australske marinen med to hangarskip og byggingen begynte igjen i 1949. Det tok imidlertid seks år til før hun kunne settes inn i tjeneste, siden det ble vedtatt å oppdatere skipet innenfor de nyeste utviklingene innen hangarskip. 28. oktober 1955 ble hun omdøpt HMAS «Melbourne» av Lady White, konen til daværende australsk Høykommissær i Storbritannia Sir Thomas White.
I løpet av sin omfattende tjeneste var hun involvert i to kollisjoner: en med en jager av Daring-klassen HMAS «Voyager» utenfor sørkysten av New South Wales 10. februar 1964, og senere med en amerikansk jager USS Frank E. Evans i Sør-Kinahavet 3. juni 1969.
Tidlig på 1980-tallet bestemte den australske regjeringen å gå til innkjøp av ett nytt hangarskip (HMS «Invincible») fra Storbritannia og Melbourne ble tatt ut av tjeneste 30. juni 1982. Da viktigheten av hangarskip i den britiske marinen ble aktualisert i Falklandskrigen, som HMS «Invincible» tok del i, ble salget avblåst. Det mislykkete kjøpet og det australske valget i 1983 var hovedgrunnen til at HMAS «Melbourne» ble tatt ut av tjeneste uten noe erstattningshangarskip.
Skipet ble solgt til et kinesisk selskap i februar 1985 og antageligvis blitt undersøkt av kinesiske myndigheter, i forbindelse med deres hangarskipprogram, før det ble hugget opp.
Edward Hooper

Edward Hooper (født 1951) er en britisk journalist og forfatter, best kjent for boken The River (1999), som tar for seg opprinnelse og spredning av smittesykdommen aids, og spekulasjoner i om at aids kan ha blitt skapt som følge av eksperimentene forskere gjennomførte med OPV (Oral poliovaksine) på slutten av 1950-tallet.


== Teorier om aids og OPV ==
Hooper fattet interessen for emnet da han i 1992 leste en artikkel i det amerikanske magasinet Rolling Stone skrevet av journalisten Tom Curtis. Curtis beskrev en teori utviklet av Louis Pascal, som gikk ut på at hiv ble utilsiktet overført til mennesker i forbindelse med testing av oral poliovaksine på mennesker i Belgisk Kongo på slutten av 1950-tallet. Dette er kjent som den såkalte «OPV-aids-teorien».
Hooper gjorde undersøkelser i Afrika i syv år før utgivelsen av The River. I likhet med Pascal, mistenker han at OPV-testing i sjimpansenyrer og blod kan ha vært veien for SIV (simian immunodeficiency virus) inn i mennesket, som deretter muterte til hiv i perioden 1957-1959. I boken beskrives også flere tilfeller på slutten av 1950-tallet og begynnelsen av 1960-tallet hvor personer har dødd av typiske aids-symptomer, som eksempelvis PCP (Pneumocystis pneumonia), candidiasis, og CMV (cytomegalovirus).


== Kritikk ==
Hooper ble invitert til å delta ved et symposium ved Royal Society i London, den første gang en ikke-vitenskapsperson ble invitert til en slik diskusjon. Hoopers presentasjon og data ble kraftig kritisert og avvist av forskerne. Vaksineeksperten Stanley Plotkin skrev at på denne tiden at «Vitnemål fra øyenvitner, tidsdokumenter, epidemiologiske analyser, og tilhørende fylogenetiske, virologiske og PCR-data er alle overens om å avvise [OPV AIDS] hypotesen som falsk og uten faktisk grunnlag.» Det vitenskapelige samfunnet har generelt stilt seg bak denne konklusjonen.
Hooper fortsetter likevel å fremme hypotesen på sitt nettsted, aidsorigins.com, og hvor han kritiserer forskningen og holdningen til mange forskere, og mener det er konspirasjon for å hindre at hypotesen blir kjent.


== Referanser ==


== Bibliografi ==
The River, Little Brown and Company, 1999, ISBN 0-316-37261-7.


== Eksterne lenker ==
AIDSorigins.com: Hoopers nettsted
The Origins of AIDS (IMDBs oppslag for dokumentarfilm fra 2003 med intervjuer av Hooper)
Adalah

Adalah betyr rettferdighet, og i islam brukes det om Allahs rettferdighet. Sjiamuslimer annser adalah for å være en av islams røtter.
Nubuwwah

Nubuwwah er i sjiaislam dogme om profetenes ufeilbarighet. Sjiamuslimer annser nubuwwah for å være en av islams røtter.
Imāmah

Imāmah er i sjiaislam dogme om islams religiøse, spirituelle og politiske lederskap. De fleste sjiamuslimske retninger mener at den siste Imamen (de troendes leder) er gått i okkultasjon og vil komme tilbake ved dommedag. Sjiamuslimer annser Imāmah for å være en av islams røtter.
Doktor Online

Doktor Online er en norsk møteplass på Internett om helse og livskvalitet.
Ansvarlig redaktør og daglig leder er Eirik Harstad, mens  Thor-Øistein Endsjø er medisinsk ansvarlig. Doktor Online AS eies av Hjemmet Mortensen.


== Eksterne lenker ==
Doktor Online
Hjemmet Mortensen Arkivert 14. mars 2008 hos Wayback Machine.
Atsjinsk

Atsjinsk (russisk: А́чинск) er en by i Krasnojarsk kraj i Russland. Den ligger på høyre bredd av elva Tsjulym nær stedet hvor den krysses av den transsibirske jernbanen, 184 km vest for Krasnojarsk.  Atsjinsk lufthavn ligger 4 km øst for byen.
Byen dekker et areal på 103,21 km². Innbyggertall: 114 010 (estimat 2006), 118 744 (folketelling 2002), 121 572 (folketelling 1989).


== Historie ==
Byen ble grunnlagt i 1641 som Atsjinskij ostrog ved elva Belyj Ijus.  Etter en brann ble den flyttet til Tsjulym-elva i 1683, og 25. juli 1683 regnes som byens offisielle grunnleggingsdag.  Bystatus ble innvilget i 1782.  Med byggingen av den transsibirske jernbanen og tilknytningen til byen i 1895 fikk Atsjinsk raskt større betydning. Distriktet Atsjinsk ble i 1930 det første målet for stalinistiske bondedeportasjoner i Krasnojarskregionen.


== Eksterne lenker ==
(ru) Offisielt nettsted 
(en) Achinsk – kategori av bilder, video eller lyd på Commons 
(en) Ачинск – galleri av bilder, video eller lyd på Commons
Khums

Khums betyr femtedel på arabisk, og i sjiaislam betegner det de troendes plikt til å betale en femtedel av det de eier til det muslimske fellesskapet. Sjiamuslimer annser khums for å være en av islams grener.
Amr-Bil-Ma’rūf

Amr-Bil-Ma'rūf i sjiaislam betegner viktigheten av å oppmuntre medmuslimer til å gjøre det som er riktig. Sjiamuslimer annser Amr-Bil-Ma'rūf for å være en av islams grener.
Nahi-Anil-Munkar

Nahi-Anil-Munkar i sjiaislam betegner viktigheten av å overtale medmuslimer til ikke å gjøre det som er galt. Sjiamuslimer anser Nahi-Anil-Munkar for å være en av islams grener.
Ahl al-Bayt

Ahl al-Bayt betyr "husets folk" på arabisk, i islamsk terminologi brukes det hovedsakelig om profeten Muhammeds familie, og mer spesifikt hans etterkommere gjennom sin datter Fatima.


== Referanser ==
Tsjulym (sideelv til Ob)

For andre betydninger se Tsjulym.
Tsjulym (russisk: Чулым) er ei elv i Krasnojarsk kraj og Tomsk oblast i Russland. 
Den er en østlig (høyre) sideelv til Ob, og er stilleflytende og sterkt meanderende gjennom mesteparten av sitt løp. Elva er 1 799 km lang, 2 023 km med kildeelva Belyj Ijus (Hvite Ijus), med et nedbørfelt på 134 000 km². 
Kildeelvene Belyj Ijus og Tsjornyj Ijus (Hvite og Svarte Ijus) har sine utspring i sør-Sibir, i republikken Khakasia nordvest for byen Abakan, i de opptil 2 211 m høye Kuznetskij Alatau-fjellene. Den renner først nordover gjennom Krasnojarsk kraj mot Atsjinsk, hvor den krysser traséen til den transsibirske jernbanen. Den dreier deretter mot vest, og løper sammen med Ob ved landsbyen Ust-Tsjulym, på koordinatene 57°43′50″N 83°49′30″Ø.
Langs elva ligger byene Nazarovo, Atsjinsk og Asino.
Billy Lyall

William «Billy» Lyall (født 26. mars 1953 i Edinburgh, død desember 1989) var en skotsk musiker kjent for sin deltakelse i Bay City Rollers og Pilot. Lyall var keyboardist og vokalist i popbandet Bay City Rollers før han sammen med David Paton grunnla pop rock-bandet Pilot i 1973. I 1976 var han også med som studiomusiker på utgivelsen Tales of Mystery and Imagination fra bandet Alan Parsons Project, før Pilot omsider ble oppløst og ble en del av denne gruppa i 1978 uten han. Lyall døde av en aids–relatert sykdom i 1989.


== Referanser ==


== Eksterne lenker ==
(en) Billy Lyall på Discogs 
(en) Billy Lyall på MusicBrainz
Weaverskinne

En Weaverskinne er et system til å feste ekstrautstyr til skytevåpen, som for eksempel kikkertmontasjer. Skinnen ble utviklet av William Ralph Weaver hos W.R. Weaver Co.
Skinnen står normalt montert oppå våpenet, og den kan det festes utstyr som kikkertsikte, lasersikte, nattsikte og rødpunktsikte. Det finnes også våpen med skinne under løpet, hvor en da også kan montere lys i tillegg til lasersikte. 


== Forskjell på Weaver og Picatinny ==
Weaverskinnen var grunnlaget for utformingen av Picatinnyskinnen. Hovedforskjellen mellom de to er avstanden i festesporene, hvilket medfører at utstyr med Weavermontasjer passer på våpen med picatinnyskinne, mens utstyr med Picatinnymontasje ikke nødvendigvis passer på våpen med Weaverskinne.


== Se også ==
M-LOK
Sphinx

Sphinx er en slekt av sommerfugler som et typeslekten for familien svermere (Sphingidae). Av de rundt 48 beskrevne artene forekommer tre i Europa, to av dem i Norge: ligustersvermer (Sphinx ligustri) og furusvermer (Sphinx pinastri).


== Utseende ==
Middelsstore til store (vingespenn 60 – 135 mm) svermere med spoleformet kropp, vanligvis grå på farge. Hodet er stort og sugesnabelen velutviklet og lang. Bakkroppen har en grålig midtstripe, på sidene er den mer eller mindre tverrstripet i svart og hvitt. Forvingene er gråspraglete, av og til brunlige, mens bakvingene vanligvis er mørke med to lyse tverrbånd. Noen arter, som ligustersvermeren, har et rosa skjær på kropp og vinger. Larvene er hos de fleste artene grønne med lyse skråstriper på sidene. Puppene har ofte en mer eller mindre fri sugesnabel-slire som står ut fra kroppen.


== Levevis ==
Hver enkelt art holder seg gjerne til en eller noen få vertsplanter, men larver av arter i denne slekten kan finnes på en lang rekke busker, trær og urter, også noen på bartrær. De voksne sommerfuglene flyr i skumringen og besøker gjerne blomster, som de henger foran på svirrende vinger og stikker sin lange sugesnabel ned i. I motsetning til mange andre store svermere foretar Sphinx-artene sjelden lange vandringer.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Sphinginae
Slekten Sphinx Linnaeus, 1758 – 48 arter, blant andre:
Ligustersvermer, Sphinx ligustri Linnaeus, 1758 – største sommerfugl som reproduserer i Norge, vingespenn 90 – 120 mm, til Hordaland
Sphinx drupiferarum (Smith, 1797) – Nord-Amerika
Furusvermer, Sphinx pinastri Linnaeus, 1758 – til Hordaland
Sphinx chersis (Hübner, 1823) – Nord-Amerika
Sphinx dollii Neumoegen, 1881 – ørkenområder i Nord-Amerika
Sphinx eremitus (Hübner, 1823) – østlige Nord-Amerika
Sphinx franckii Neumoegen, 1893 – østlige Nord-Amerika
Sphinx geminus Rothschild & Jordan, 1903 – Mellom-Amerika
Sphinx libocedrus Edwards, 1881 – nordlige Mexico og sørvestre USA, sjelden
Sphinx lugens Walker, 1856 – Mellom-Amerika
Sphinx maurorum – nylig beskrevet, Den iberiske halvøy
Sphinx merops Boisduval, 1870 – Mellom-Amerika
Sphinx perelegans Edwards, 1874 – Nord-Amerika
Sphinx praelongus Rothschild & Jordan, 1903 – Sør- og Mellom-Amerika
Sphinx separata Neumoegen, 1885 – sørlige Nord-Amerika
Sphinx vashti Strecker, 1878 – Nord-Amerika
		
		
		
		
		
		
		
		
		
		
		
		
		
		
		


== Eksterne lenker ==
(en) Sphinx i Encyclopedia of Life 
(en) Sphinx i Global Biodiversity Information Facility 
(no) Sphinx hos Artsdatabanken 
(sv) Sphinx hos Dyntaxa 
(en) Sphinx hos Fauna Europaea 
(en) Sphinx hos Fossilworks 
(en) Sphinx hos ITIS 
(en) Sphinx hos NCBI 
(en) Kategori:Sphinx (Sphingidae) – bilder, video eller lyd på Wikimedia Commons 
Sphinx – detaljert informasjon på Wikispecies
Manduca albiplaga

Manduca albiplaga er en sommerfugl som tilhører familien svermere (Sphingidae). Med et vingespenn på opptil 18 cm er den en av de aller største svermerne.


== Utseende ==
En stor (vingespenn 120 – 180 mm), slank svermer, mørkebrun med gråhvite tegninger. Kroppen er mørkebrun, hodet, et tverrbånd ved roten av bakkroppen og bakkroppsspissen er grålig hvite. På det tredje og fjerde bakkroppsleddet er det gule flekker på sidene. Forvingene er slanke med en stor, gråhvit flekk nær spissen og et bredt, gråhvitt tverrbånd nær roten. Bakvingene er ensfarget mørkt gråbrune.

		
		
		


== Levevis ==
Larvene lever på planter i familiene Boraginaceae og Annonaceae. De har også blitt funnet på maniok (Manihot esculentus). 


== Utbredelse ==
M. albiplaga finnes fra Bolivia og Brasil i sør til det sørlige Mexico i nord. Arten har blitt funnet en gang så langt nord som Kansas.


== Kilder ==
Oehlke, W. Sphingidae of the Americas – Manduca albiplaga. [1]


== Eksterne lenker ==
(en) Manduca albiplaga i Encyclopedia of Life 
(en) Manduca albiplaga i Global Biodiversity Information Facility 
(en) Manduca albiplaga hos ITIS 
(en) Manduca albiplaga hos NCBI 
(en) Kategori:Manduca albiplaga – bilder, video eller lyd på Wikimedia Commons 
(en) Manduca albiplaga – galleri av bilder, video eller lyd på Wikimedia Commons 
Manduca albiplaga – detaljert informasjon på Wikispecies
Tsjulym (by)

For andre betydninger se Tsjulym.Tsjulym (russisk: Чулым) er en by i Novosibirsk oblast i Russland. Den ligger ved elva Tsjulym, rundt 131 km vest for Novosibirsk. Innbyggertall: 11 216 (2018), 11 568 (folketelling 2010), 12 100 (estimat 2005), 12 275 (folketelling 2002), 13 703 (folketelling 1989). Byen dekker et areal på 203 km².
Tsjulym ble grunnlagt i 1762 som bosetningen Tsjulymskoje (russisk: Чулымское) i forbindelse med byggingen av Sibirveien (russisk: Сибирский тракт–sibirskij trakt). I 1898 ble det bygget en jernbane forbi bosetningen. Tsjulym fikk bystatus i 1947.


== Referanser ==
Hemmo Silvennoinen

Hemmo Valio Silvennoinen (født 6. november 1932 i Kesälahti, død  4. desember 2002 i Vanda) var en finsk skihopper.
Sesongen 1954/55 vant han som første finne den tysk-østerrikske hoppuka. Han vant ingen enkeltrenn, men endte på seierspallen i samtlige fire renn (fire andreplasser og en tredjeplass). 
Sesongen 1955/56 startet  Silvennoinen som tittelforsvarer. Nyttårsaften ble han utestengt fra laget på grunn av brudd på alkoholforbudet, men etter protester fra lagkameratene ble avgjørelsen omgjort, og Silvennoinen gikk til topps i nyttårshopprennet i Garmisch-Partenkirchen.Under  Ski-VM 1962 i Zakopane kom Silvennoinen på fjerdeplass i normalbakken.


== Referanser ==


== Eksterne lenker ==
(en) Hemmo Silvennoinen – Olympedia 
(en) Hemmo Silvennoinen – Sports-Reference (OL-resultater – arkivert) 
(en) Hemmo Silvennoinen – FIS (skihopping)
Manduca brontes

Manduca brontes er en sommerfugl som tilhører familien svermere (Sphingidae). Den lever på øyene i Vest-India, men forekommer også nord til Florida og sør til Surinam.


== Utseende ==
En stor, ensfarget gråbrun svermer, noen av underartene er mer grå med litt mer kontrastrike tegninger på vingene. Forvingene har ca. 6 smale, mørke siksakstriper på tvers.


== Levevis ==
Larvene lever på ask (Fraxinus spp.) og arter i slekten Tecoma (inkludert Tecoma stans). Denne arten blir delt opp i flere forskjellige underarter som lever på ulike øyer i Antillene, blant annet finnes det egne underarter på Cuba og Hispaniola.


== Kilder ==
Oehlke, W. Sphingidae of the Americas – Manduca brontes. [1]


== Eksterne lenker ==
(en) Manduca brontes i Encyclopedia of Life 
(en) Manduca brontes i Global Biodiversity Information Facility 
(en) Manduca brontes hos ITIS 
(en) Manduca brontes hos NCBI 
(en) Kategori:Manduca brontes – bilder, video eller lyd på Wikimedia Commons 
(en) Manduca brontes – galleri av bilder, video eller lyd på Wikimedia Commons 
Manduca brontes – detaljert informasjon på Wikispecies
Overbeiting

Overbeiting skjer når dyr beiter så lenge på et sted at plantene de spiser, ikke lenger kan fornye seg. Dette kan gjøre landet mindre grøderikt over tid og kan føre til ørkenspredning og erosjon og gi mulighet for at en ny type planteliv kan overta området.


== Overbeiting i Norge ==


=== Finnmarksvidda ===
Finnmarksvidda er preget av overbeiting av tamrein, særlig vinterbeitene. De områdene som er hardest rammet beskrives som biologisk ørken. Problemet er størrelsen på reinflokkene.


== Referanser ==


== Se også ==
Gjengroing
PAN-prisen

PAN-prisen tildeles en idrettsleder, trener eller ildsjel som har gjort seg fordelaktig bemerket over en periode på minst ett år. Medlemmene i Idrettspolitisk Forum står for utdelingen av denne prisen, som deles ut hvert år siden 1995.
Manduca corallina

Manduca corallina er en sommerfugl som tilhører familien svermere (Sphingidae). Denne store, grønngrå arten finnes i Mellom-Amerika.


== Utseende ==
En stor (vingespenn 104 – 110 mm) og kraftig, grønnlig grå svermer. Bakkroppen har trekantede, svarte sideflekker på det andre, tredje og fjerde leddet, ellers er kroppen ensfarget. Forvingene er grønnlig gråspraglete, hos hannen er bakhjørnene markerte. Bakvingene er mørkbrune. Larven er grønn, med knudrete hud, en hvit lengdestripe på hver side og tynne, hvite skråstriper på siden av hvert kroppsledd. Puppen har en kølleformet, fri sugesnabelslire.

		


== Levevis ==
Larven lever på Cordia alliodora (familien Boraginaceae).


== Utbredelse ==
Arten forekommer fra Venezuela i sør til Mexico i nord.


== Kilder ==
Oehlke, W. Sphingidae of the Americas – Manduca corallina. [1]


== Eksterne lenker ==
(en) Manduca corallina i Encyclopedia of Life 
(en) Manduca corallina i Global Biodiversity Information Facility 
(en) Manduca corallina hos NCBI 
(en) Kategori:Manduca corallina – bilder, video eller lyd på Wikimedia Commons 
(en) Manduca corallina – galleri av bilder, video eller lyd på Wikimedia Commons
Herbert Chimhundu

Herbert Chimhundu (født 14. mars 1951) er en lingvist og ordboksredaktør fra Zimbabwe. Han tok doktorgraden i 1983 med avhandlingen Adoption and Adaptation  in Shona. ISBN 82-90954-20-4
Chimhundu var professor i lingvistikk ved Universitetet i Zimbabwe i Harare fra 2002 til 2007 og direktør for African Languages Research Institute (ALRI) fra 2000 til 2007. Han var deretter assisterende direktør på Great Zimbabwe University fra 2008 til 2013 før han ble knyttet til Institute of Lifelong Learning, Chinhoyi University of Technology. Fra 2013 er han medlem av Zimbabwes forskningsråd.
Han var hovedredaktør for de første ettspråklige ordbøkene for shona, flertallspråket i Zimbabwe, Duramazvi ReChiShona (1996) og Duramazvi Guru ReChiShona (2001). Ordbøkene er blant resultatene fra et femten år langt samarbeid mellom Universitetet i Oslo og University of Zimbabwe om leksikografi og digitale språkverktøy for de afrikanske språkene i Zimbabwe (ALLEX-prosjektet 1991-2006). Herbert Chimhundu var afrikansk prosjektleder og Oddrun Grønvik var norsk prosjektleder for dette.


== Referanser ==


== Kilder ==
Biografi på hjemmesidene til Zimbabwes forskningsråd


== Eksterne lenker ==
The ALLEX Project
Herbert Chimhundus tale til 9th annual conference in teachin and learning in higher education conference Durban 2015
Iskitim

Iskitim (russisk: Искитим) er en by i Novosibirsk oblast i Russland. Den ligger ved elva Berd, 50 km sørøst for Novosibirsk. Innbyggertall: 62 756 (folketelling 2002). 


== Referanser ==


== Eksterne lenker ==
Offisielt nettsted 
(en) Iskitim – kategori av bilder, video eller lyd på Commons